इसी साल जून में गुजरात हाई कोर्ट के जे.बी पारडीवाला ने इस मामले में एसआईटी को जांच करने का आदेश दिया। इसके साथ ही कोर्ट ने इस मामले में जांच को तीन महीनों में ही पूरा करने का आदेश दिया था। हाई कोर्ट ने कहा था, ‘ये चौंकाने वाला था कि अगर वकील पाली में जमीन को खाली कर देता तो पालनपुर पुलिस उन्हें जेल से रिहा कर देती।” वास्तव में शमशेर सिंह राजपुरोहित तीन दिनों तक पुलिस की हिरासत में थे, उनके भाई द्वारा संपत्ति खाली कर दी गयी थी और खाली पड़ी संपत्ति को लेकर पुलिस ने धारा 169 सीआरपीसी के तहत एक रिपोर्ट दायर की थी जबकि लाजवंती सिटी होटल में जिस व्यक्ति को 1.5 किलोग्राम ड्रग ओपियम के साथ पकड़ा गया था वो राजपुरोहित नहीं थे और इसकी पुष्टि खुद होटल के मैनेजर ने की थी जिसके बाद वकील को छोड़ा गया था।